cometadata/datacite-titles-descriptions-related-identifiers huggingface dataset:
DOI: 10.14457/tu.the.2021.1091
title: แนวทางการวางแผนการใช้ประโยชน์ที่ดินเมืองด้านการจัดการพื้นที่อ่อนไหวต่อน้ำท่วม: กรณีศึกษา พื้นที่อบต.หนองบัวศาลา อำเภอเมือง จังหวัดนครราชสีมา

description: การพัฒนาเมืองที่เกิดขึ้นบนพื้นที่ราบลุ่มต่ำโดยปราศจากการควบคุมทำให้เกิดปัญหาน้ำท่วมเมือง และนำมาซึ่งความเสียหายที่เกิดขึ้นทั้งในแง่ของกายภาพ เศรษฐกิจและสังคม ถึงแม้ว่าในการจัดการน้ำท่วมในปัจจุบันนั้นจะมีการใช้มาตรการต่าง ๆ เข้ามาช่วย แต่ส่วนใหญ่มาตรการที่ปรากฏจะเน้นไปที่มาตรการใช้สิ่งก่อสร้างเป็นหลัก หมู่ที่ 10 ตำบลหนองบัวศาลา อำเภอเมือง จังหวัดนครราชสีมา เป็นที่ราบลุ่มและเกิดน้ำท่วมเป็นประจำ อีกทั้งได้รับผลกระทบของนโยบายการพัฒนาเมืองทำให้เกิดการพัฒนาบนที่ราบลุ่มโดยปราศจากการวางแผนรองรับ ดังนั้นผู้วิจัยจึงมีวัตถุประสงค์เพื่อศึกษาการเปลี่ยนแปลงการใช้ประโยชน์ที่ดินพื้นที่หมู่ 10 ช่วง พ.ศ. 2553 และ 2564 เพื่อทราบถึงสาเหตุของการเปลี่ยนแปลงในพื้นที่ และแนวคิดในการจัดการน้ำท่วมของหน่วยงานภาครัฐ ประกอบกับศึกษามิติการจัดการน้ำท่วมของมลรัฐโคโลราโด ประเทศสหรัฐอเมริกา ซึ่งเป็นอีกหนึ่งเมืองที่มีการบูรณาการจัดการน้ำท่วมบนพื้นที่อ่อนไหวควบคู่ไปกับการพัฒนา และเพื่อนำเสนอแนวทางการวางแผนการใช้ประโยชน์ที่ดินในการจัดการพื้นที่อ่อนไหวต่อน้ำท่วม โดยเครื่องมือที่ใช้ในการวิจัย คือ การค้นคว้าข้อมูลเอกสารที่เกี่ยวข้องกับเรื่องน้ำท่วม การจัดทำแผนที่และการสัมภาษณ์หน่วยงานภาครัฐและภาคเอกชน เพื่อนำมาประกอบการวิเคราะห์การจัดการน้ำท่วมในมุมของจังหวัดนครราชสีมาที่ผังเมืองมีส่วนเกี่ยวข้องและของมลรัฐโคโลราโด จากการศึกษาพบว่า การจัดการน้ำท่วมของจังหวัดนครราชสีมาไม่สามารถแก้ปัญหาน้ำท่วมได้อย่างมีประสิทธิภาพ จึงทำให้พื้นที่ยังคงประสบกับน้ำท่วมซ้ำซาก เนื่องจากการจัดการน้ำท่วมยังใช้มาตรการสิ่งก่อสร้างเป็นหลักและในมุมของผังเมืองยังไม่มีการพิจารณาถึงเงื่อนไขของการใช้ที่ดินในพื้นที่ราบลุ่ม กระบวนการจัดการน้ำท่วมของมลรัฐโคโลราโดสอดรับการพัฒนาที่เกิดขึ้น และทำให้การพัฒนาเมืองสามารถดำเนินการต่อไปได้ด้วยการวางแผนการใช้ประโยชน์ที่ดินร่วมกับการกำหนดโซนเสี่ยงภัยต่อน้ำท่วม และเงื่อนไขการพัฒนาเมืองที่คำนึงเรื่องการอยู่ร่วมกับน้ำท่วม เช่น มาตรการควบคุมพื้นที่ซ้อนทับในพื้นที่น้ำท่วม (Flood overlay zoning) การกำหนดประเภทการใช้ประโยชน์ที่ดินในโซนน้ำท่วมและกำหนดเรื่องรูปแบบและ เป็นต้น ผู้วิจัยจึงได้เสนอแนะแนวทาง คือ 1) สนับสนุนให้มีการพิจารณาการจัดการที่ราบลุ่มผ่านการวางแผนการใช้ประโยชน์ที่ดินในระดับผังเมืองรวม 2) สนับสนุนให้มีการบูรณาการระหว่างหน่วยงานในการวางแผนการใช้ประโยชน์ที่ดินที่คำนึงถึงเรื่องน้ำท่วม 3) ให้ความรู้แก่ประชาชนและหน่วยงานภาคเอกชนเกี่ยวกับเรื่องการพัฒนาบนที่ราบลุ่ม
DOI: 10.14457/tu.the.2022.26
title: ปัจจัยที่มีความสัมพันธ์กับพฤติกรรมการดูแลแบบประคับประคองของพยาบาลวิชาชีพในการดูแลผู้ป่วยโรคปอดอุดกั้นเรื้อรัง

description: การศึกษานี้เป็นการวิจัยเชิงพรรณนา มีวัตถุประสงค์เพื่อ 1) ศึกษาระดับพฤติกรรมการดูแลแบบประคับประคองของพยาบาลวิชาชีพ ในการดูแลผู้ป่วยโรคปอดอุดกั้นเรื้อรัง ความรู้ ทัศนคติ และการรับรู้อุปสรรคในการดูแลผู้ป่วยโรคปอดอุดกั้นเรื้อรังแบบประคับประคอง 2) เพื่อศึกษาความสัมพันธ์ระหว่างพฤติกรรมการดูแลแบบประคับประคองของพยาบาลวิชาชีพ ในการดูแลผู้ป่วยโรคปอดอุดกั้นเรื้อรัง ความรู้ในการดูแลผู้ป่วยโรคปอดอุดกั้นเรื้อรังแบบประคับประคอง ทัศนคติในการดูแลผู้ป่วยโรคปอดอุดกั้นเรื้อรังแบบประคับประคอง และการรับรู้อุปสรรคในการดูแลผู้ป่วยโรคปอดอุดกั้นเรื้อรังแบบประคับประคอง กลุ่มตัวอย่างเป็นพยาบาลวิชาชีพที่ปฏิบัติงานในหอผู้ป่วยอายุรกรรมสามัญ และหอผู้ป่วยอายุรกรรมพิเศษ ในโรงพยาบาลเขตพื้นที่สำนักงานหลักประกันสุขภาพแห่งชาติ เขตสุขภาพที่ 4 จำนวน 336 ราย เครื่องมือที่ใช้ในการเก็บรวบรวมข้อมูลประกอบด้วย 1) แบบสอบถามข้อมูลทั่วไป 2) แบบประเมินความรู้ในการดูแลผู้ป่วยโรคปอดอุดกั้นเรื้อรังแบบประคับประคอง 3) แบบประเมินทัศนคติในการดูแลผู้ป่วยโรคปอดอุดกั้นเรื้อรังแบบประคับประคอง 4) แบบประเมินการรับรู้อุปสรรคในการดูแลผู้ป่วยโรคปอดอุดกั้นเรื้อรังแบบประคับประคอง และ 5) แบบประเมินพฤติกรรมการดูแลแบบประคับประคองของพยาบาลในการดูแลผู้ป่วยโรคปอดอุดกั้นเรื้อรัง วิเคราะห์ข้อมูลทั่วไป ระดับของพฤติกรรมการดูแลแบบประคับประคองของพยาบาลวิชาชีพ ในการดูแลผู้ป่วยโรคปอดอุดกั้นเรื้อรัง และปัจจัยที่เกี่ยวข้อง ใช้สถิติเชิงพรรณนา และหาความสัมพันธ์ระหว่างพฤติกรรมการดูแลแบบประคับประคองของพยาบาลวิชาชีพ ในการดูแลผู้ป่วยโรคปอดอุดกั้นเรื้อรัง และปัจจัยที่เกี่ยวข้อง โดยใช้สถิติสหสัมพันธ์เพียร์สันผลการศึกษา กลุ่มตัวอย่างส่วนใหญ่เป็นเพศหญิงร้อยละ 97.6 มีอายุเฉลี่ย 35.02 ปี (S.D.=10.41) ปฏิบัติงานในวิชาชีพพยาบาลเฉลี่ย 12.55 ปี ส่วนใหญ่เคยมีประสบการณ์ดูแลผู้ป่วยแบบประคับประคอง ร้อยละ 89.6 มีคะแนนเฉลี่ยพฤติกรรมในการดูแลผู้ป่วยโรคปอดอุดกั้นเรื้อรังแบบประคับประคองอยู่ในระดับปานกลาง (M=129.12, S.D.=26.07) ความรู้อยู่ในระดับมาก (M=31.30, S.D.=4.67) มีทัศนคติที่ดี (M=76.59, S.D.=7.53) และการรับรู้อุปสรรคในการดูแลอยู่ในระดับปานกลาง (M=66.70, S.D.=12.34) ผลการวิเคราะห์ความสัมพันธ์พบว่า ความรู้และทัศนคติมีความสัมพันธ์ทางบวกกับพฤติกรรมของพยาบาลในการดูแลผู้ป่วยโรคปอดอุดกั้นเรื้อรังแบบประคับประคองในระดับปานกลาง อย่างมีนัยสำคัญทางสถิติ (r = .301, p &lt; 0.01; r = .332, p &lt; 0.01ตามลำดับ) อย่างไรก็ตาม พบว่า การรับรู้อุปสรรคในการดูแลมีความสัมพันธ์ทางลบในระดับต่ำกับพฤติกรรมของพยาบาลในการดูแลผู้ป่วยโรคปอดอุดกั้นเรื้อรังแบบประคับประคองอย่างไม่มีนัยสำคัญทางสถิติ (r = -.16, p = 0.77)จากการศึกษาครั้งนี้ แสดงให้เห็นว่า การส่งเสริมความรู้และทัศนคติในการดูแลผู้ป่วยโรคปอดอุดกั้นเรื้อรังแบบประคับประคอง อาจช่วยส่งเสริมให้พยาบาลมีพฤติกรรมการดูแลแบบประคับประคองในการดูแลผู้ป่วยโรคปอดอุดกั้นเรื้อรัง
DOI: 10.14457/tu.the.2021.1092
title: ข้อเสนอแนะทางนโยบายการป้องกันการเกิดอุบัติเหตุในที่อยู่อาศัยของผู้สูงอายุ

description: ในปี พ.ศ. 2564 ประเทศไทยได้เข้าสู่สังคมผู้สูงอายุโดยสมบูรณ์ (Aged society) โดยมีสัดส่วนประชากรสูงอายุ 60 ปีขึ้นไป คิดเป็นร้อยละ 20 ของประชากรทั้งประเทศซึ่งสวนทางกับอัตราการเกิด โดยคาดการณ์ว่าประเทศไทยจะก้าวเข้าสู่สังคมผู้สูงอายุระดับสุดยอด ในปี พ.ศ. 2574 การเพิ่มขึ้นของจำนวนผู้สูงอายุทำให้รัฐบาลต้องเผชิญกับประเด็นท้าทายในการดำเนินนโยบาย ทั้งด้านสุขภาพที่ผู้สูงอายุมีแนวโน้มเจ็บป่วยและทุพพลภาพมากขึ้นตามอายุ ด้านที่อยู่อาศัยที่ไม่เหมาะสมปลอดภัยต่อผู้สูงอายุ รวมถึงด้านรายได้ ซึ่งมีข้อมูลที่น่าสนใจจากตลาดหลักทรัพย์แห่งประเทศไทยเกี่ยวกับสถานะทางการเงินหลังเกษียณที่ผู้สูงอายุร้อยละ 31 ไม่มีเงินออมไว้ใช้หลังเกษียณ และร้อยละ 53 ของผู้สูงอายุมีเงินออมไม่ถึง 200,000 บาท อีกทั้งงบประมาณในการจัดสวัสดิการของรัฐที่มีอยู่อย่างจำกัด ดังนั้น รัฐบาลจึงส่งเสริมให้ผู้สูงอายุสามารถพึ่งพาตนเองได้ ทั้งขยายการเกษียณอายุ การส่งเสริมแนวคิดพฤฒพลัง รวมถึงนโยบายการจ้างงานผู้สูงอายุ แต่นโยบายและแนวทางทั้งหมดจะต้องชะงักหยุดลงหากเพียงแค่ผู้สูงอายุพลัดตกหกล้ม กลายเป็นผู้ที่ต้องอยู่ในภาวะพึ่งพิง พิการ ติดเตียง หรือร้ายแรงที่สุดคือเสียชีวิต เช่นนั้นการป้องกันที่ดีที่สุด คือ จัดการความเสี่ยงที่จะก่อให้เกิดอุบัติเหตุพลัดตกหกล้ม ซึ่งปัจจัยที่เกี่ยวข้องประกอบด้วยปัจจัยภายใน หมายถึง ความแข็งแรงของสุขภาพร่างกายของตัวผู้สูงอายุเอง กับปัจจัยภายนอก ซึ่งก็คือสภาพแวดล้อมที่อยู่อาศัยที่ต้องมีความเหมาะสมปลอดภัย ซึ่งผู้วิจัยสนใจศึกษาปัจจัยด้านสภาพแวดล้อมที่อยู่อาศัยที่มีผลต่อการพลัดตกหกล้มของผู้สูงอายุ โดยมุ่งเน้นที่ตัวกฎหมาย นโยบาย และการดำเนินงานภาครัฐดังนั้น ผู้วิจัยจึงกำหนดหัวข้อการศึกษาค้นคว้าอิสระ ข้อเสนอแนะทางนโยบาย การป้องกันการเกิดอุบัติเหตุในที่อยู่อาศัยของผู้สูงอายุ โดยมุ่งศึกษาแนวทาง นโยบาย ข้อกฎหมาย และโครงการที่เกี่ยวข้องกับการป้องกันการเกิดอุบัติเหตุในที่อยู่อาศัยของผู้สูงอายุ โดยเลือกศึกษาหน่วยงาน กรมกิจการผู้สูงอายุเปรียบเทียบกับนโยบายและการดำเนินงานของการต่างประเทศ เพื่อหาจุดเด่นและจุดที่ควรปรับปรุงนำมาทำเป็นข้อเสนอแนะทางนโยบาย โดยใช้วิธีการศึกษาวิจัยเชิงคุณภาพจากเอกสารงานวิจัย วารสาร กฎหมายทั้งในและต่างประเทศ รวมถึงการสัมภาษณ์กลุ่มตัวอย่าง จากการศึกษาพบว่าในกลุ่มสหภาพยุโรป สหรัฐอเมริกา และกลุ่มประเทศที่พัฒนาแล้วในเอเชียได้แก่ สาธารณรัฐเกาหลีใต้ และประเทศญี่ปุ่น ต่างมีนโยบายและมาตรการทางกฎหมายในการในการบริหารจัดการที่อยู่อาศัยของผู้สูงอายุและการป้องกันการเกิดอุบัติเหตุในที่อยู่อาศัยของผู้สูงอายุ โดยกำหนดเป็นนโยบายพื้นฐานของรัฐโดยให้อำนาจการบริหารจัดการแก่ท้องถิ่นเป็นฝ่ายดูแลและสนับสุนนในกิจกรรมและโครงการที่เกี่ยวข้องกับการดูแลผู้สูงอายุ
DOI: 10.14457/tu.the.2021.1093
title: ศักยภาพของการเป็นเมืองไมซ์ (MICE City) ของจังหวัดพระนครศรีอยุธยา

description: การศึกษาวิจัยเรื่องศักยภาพของการเป็นเมืองไมซ์ (MICE City) ของจังหวัดพระนครศรีอยุธยามีวัตถุประสงค์เพื่อศึกษาและวิเคราะห์เกณฑ์และตัวแบบที่เป็นมาตรฐานเหมาะสมต่อการเป็นเมืองไมซ์ และปัจจัยแห่งความสำเร็จที่มีผลต่อการพัฒนาในการเป็นเมืองไมซ์ของจังหวัดพระนครศรีอยุธยาอยุธยา นอกจากนี้ ยังศึกษาอุปสรรคที่เป็นช่องว่างสถานะในการพัฒนาเมือง รวมไปถึงเสนอแนะแนวทางที่เป็นไปได้ในการพัฒนาศักยภาพที่เหมาะสมของจังหวัดพระนครศรีอยุธยาในการเป็นเมืองไมซ์ งานวิจัยฉบับนี้เป็นงานวิจัยเชิงคุณภาพ (Qualitative Research) โดยมีการเก็บข้อมูลจากแหล่งข้อมูล 2 ส่วน ประกอบด้วย เก็บรวบรวมข้อมูลทุติยภูมิจากเอกสาร แนวคิด ทฤษฎีต่าง ๆ และจากการสัมภาษณ์เชิงลึกกับผู้เชี่ยวชาญทางด้านอุตสาหกรรมไมซ์ กลุ่มลูกค้าไมซ์ ผู้บริหารจังหวัดพระนครศรีอยุธยา และผู้มีส่วนได้ส่วนเสีย และนำข้อมูลที่ได้มาทำการวิเคราะห์ข้อมูลโดยอาศัยการวิเคราะห์ช่องว่าง (Gap analysis) กับข้อมูลโครงสร้างพื้นฐานเพื่อให้ได้ช่องว่าง หรือปัญหาอุปสรรคในการเป็นเมืองไมซ์ของจังหวัดพระนครศรีอยุธยา และนำมาหาแนวทางเสนอแนะในการพัฒนาศักยภาพให้จังหวัดพระนครศรีอยุธยาเป็นเมืองไมซ์ได้ในอนาคตผลการศึกษาพบว่า ในเรื่องการศึกษาและวิเคราะห์เกณฑ์และตัวแบบที่เป็นมาตรฐานเหมาะสมเพื่อใช้ประเมินองค์ประกอบของการเป็นเมืองไมซ์ของจังหวัดพระนครศรีอยุธยานั้น มีองค์ประกอบที่ผ่านเกณฑ์อยู่ 4 องค์ประกอบได้แก่ 1) ด้านกิจกรรมเพิ่มเติมนอกเหนือจากการประชุม 2) ด้านภาพลักษณ์และความมีชื่อเสียง 3) ด้านสภาพแวดล้อมของเมือง และ 4) ด้านการประเมินความเสี่ยงในการยกเลิกและการรักษาความปลอดภัย ในขณะที่องค์ประกอบที่ยังไม่ผ่านเกณฑ์มี 4 องค์ประกอบได้แก่ 1) ด้านความสะดวกในการ เดินทางเข้าสู่ตัวเมืองหรือสถานที่จัดงาน 2) ด้านการสนับสนุนการดำเนินการจัดงานไมซ์ในจังหวัด 3) ด้านที่พักและสิ่งอำนวยความสะดวก และ 4) ด้านสถานที่จัดงานและสิ่งอำนวยความสะดวก ยิ่งไปกว่านั้น ผู้วิจัยค้นพบเรื่องปัจจัยแห่งความสำเร็จที่มีผลต่อการพัฒนาศักยภาพของการเป็นเมืองไมซ์ของจังหวัดพระนครศรีอยุธยาว่า จังหวัดพระนครศรีอยุธยาขาดและควรได้รับการเร่งพัฒนาเพื่อการพัฒนาศักยภาพการเป็นไมซ์ซิตี้ ได้แก่ ปัจจัยโครงสร้างพื้นฐาน ด้านการสนับสนุนจากภาครัฐและเอกชน และด้านสถานการณ์โลก และจากข้อค้นพบเรื่องปัญหาที่เป็นช่องว่างสถานะ และมาตรการที่ได้จากข้อ 1-8 รวมถึงความสามารถในการเป็นเมืองไมซ์ของจังหวัดพระนครศรีอยุธยา ที่พบว่า จังหวัดพระนครศรีอยุธยายังมีปัญหาในส่วนของงบประมาณที่ได้รับค่อนข้างจำกัด ระบบขนส่งที่ไม่ครอบคลุมความต้องการ การสนับสนุนจากทางภาครัฐ ระบบโครงสร้างพื้นที่มีดี รวมไปถึงการขาดสิ่งอำนวยความสะดวกการศึกษานี้ได้เสนอให้จังหวัดพระนครศรีอยุธยาพัฒนาในด้านต่าง ๆ เชิงนโยบาย ดังนี้ 1) ด้านการประสานงานกันระหว่างภาครัฐและเอกชน 2) ด้านการพัฒนาระบบขนส่งสาธารณะ 3) ด้านการพัฒนาบุคลากรและการตระหนักรู้ของประชาชนในพื้นที่ 4) ด้านข้อมูลข่าวสารและการประชาสัมพันธ์ 5) ด้านการสร้าง Friendship Economy หรือ การทำ Partnership กับเมืองไมซ์หลัก นอกจากนี้ผู้วิจัยยังได้เสนอข้อเสนอแนะในเชิงปฏิบัติการ ปัจจัยสำคัญที่ควรพิจารณาเป็นลำดับแรกสำหรับการพัฒนาเมืองให้เป็นเมืองไมซ์ คือโครงสร้างพื้นฐาน ทั้งการคมนาคมขนส่ง ที่พัก สถานที่จัดประชุม รวมไปถึงสภาพแวดล้อมการจัดการพื้นที่ที่มีประสิทธิภาพ และปัจจัยต่อมาจึงเป็นเรื่องของการบริหารจัดการ ความร่วมมือของทุกภาคส่วนที่มีส่วนเกี่ยวข้องกับการดำเนินกิจกรรมด้านไมซ์
DOI: 10.14457/tu.the.2021.1094
title: การเพิ่มประสิทธิภาพในการดำเนินงานของแผนกกฎหมาย สถานีวิทยุโทรทัศน์กองทัพบก ช่อง 5

description: การค้นคว้าอิสระเรื่อง “การเพิ่มประสิทธิภาพในการดำเนินงานของแผนกกฎหมาย สถานีวิทยุโทรทัศน์กองทัพบก ช่อง 5” นี้ มีวัตถุประสงค์เพื่อศึกษาเกี่ยวกับสภาพปัญหาของกระบวนงานของแผนกกฎหมาย สถานีวิทยุโทรทัศน์กองทัพบก ช่อง 5 โดยได้นำแนวคิดของ “การรื้อปรับระบบ (Reengineering)” มาใช้ในการปรับปรุงกระบวนการทำงานของแผนกกฎหมาย สถานีวิทยุโทรทัศน์กองทัพบก ช่อง 5 นั้น มีความมุ่งหมายที่จะศึกษาวิเคราะห์กระบวนงานของแผนกกฎหมาย รวมทั้งศึกษาวิธีการแก้ไขปัญหาและปรับปรุงกระบวนงานใหม่ของแผนกกฎหมาย สถานีวิทยุโทรทัศน์กองทัพบก ช่อง 5 ให้มีประสิทธิภาพยิ่งขึ้น โดยจากการศึกษาจากข้อมูล กระบวนงานของแผนกกฎหมาย สถานีวิทยุโทรทัศน์กองทัพบก ช่อง 5 ทั้งก่อนและหลังการรื้อปรับระบบและปรับปรุงกระบวนงานของแผนกกฎหมาย ระยะเวลา 2 ปี ตั้งแต่เดือนมกราคม พ.ศ. 2562 ถึง เดือนธันวาคม พ.ศ. 2564 ผลการศึกษาพบว่า การดำเนินงานของแผนกกฎหมาย สถานีวิทยุโทรทัศน์กองทัพบก ช่อง 5 มีความเชื่อมโยงกับหลายหน่วยงาน ทำให้มีความซับซ้อนในบางขั้นตอนของกระบวนการทำงาน จึงปรับปรุงการบริหารและการบริการด้วยการรื้อปรับระบบและปรับปรุงกระบวนงานของแผนกกฎหมาย สถานีวิทยุโทรทัศน์กองทัพบก ช่อง 5 มีการปรับเปลี่ยนกระบวนการทำงานของแผนกกฎหมาย ซึ่งมุ่งเน้นศึกษากระบวนงานของการตรวจร่างสัญญาและขั้นตอนการดำเนินการฟ้องร้องบังคับคดีเป็นหลัก โดยการลดขั้นตอนการทำงานที่ซ้ำซ้อนลง ให้กระชับ รวดเร็ว และมีประสิทธิภาพมากขึ้น รวมทั้งมีการปรับปรุงบรรยากาศในการทำงาน เช่น การจัดสำนักงานให้เอื้ออำนวยต่อกระบวนการทำงานและการบริการ และปรับปรุงสภาพภูมิทัศน์ภายในแผนกกฎหมายให้เป็นระเบียบเรียบร้อย ทั้งนี้ ความสำเร็จดังกล่าวนี้ เกิดขึ้นได้เพราะปัจจัยที่เอื้ออำนวยต่อการนำเอาแนวความคิดของการรื้อปรับระบบมาใช้ในการปรับปรุงการบริหารและการบริการของแผนกกฎหมาย ซึ่งมีองค์ประกอบที่สำคัญ 4 ประการ คือ ผู้นำขององค์กร การมีส่วนร่วมของบุคลากร และนวัตกรรมของเทคโนโลยี ขณะเดียวกันก็มีปัจจัยบางประการที่เป็นอุปสรรคต่อการนำเอาแนวความคิดของการรื้อปรับระบบมาใช้ในการปรับปรุงการบริหารและการบริการของแผนกกฎหมาย ได้แก่ โครงสร้างของระบบราชการ ที่มีสายการบังคับบัญชาที่ลดหลั่นกันมาเป็นลำดับชั้น และพฤติกรรมของบุคลากรของสถานีวิทยุโทรทัศน์กองทัพบก ช่อง 5 ที่ยังคงยึดติดกับการปฏิบัติงานตามธรรมเนียมปฏิบัติกันในอดีต ซึ่งปัจจัยที่เป็นอุปสรรคนี้จะต้องถูกขจัดให้หมดไปหรือต้องได้รับการแก้ไขอย่างเร่งด่วน เพื่อไม่ให้เป็นอุปสรรคที่ขัดขวางการนำเอาแนวความคิดของการรื้อปรับระบบมาใช้ในการปรับปรุงการบริหารและการบริการของแผนกกฎหมายต่อไปในอนาคต
DOI: 10.14457/tu.the.2021.1095
title: ความรู้ทางการเงินที่ส่งผลต่อการวางแผนทางการเงินเพื่อการเกษียณอายุของข้าราชการทหาร สังกัดกรมกำลังพลทหารบก

description: การวิจัยครั้งนี้ มีวัตถุประสงค์เพื่อศึกษา 1) ระบบสวัสดิการของกรมกำลังพลทหารบกที่มีผลต่อการวางแผนทางการเงิน 2) ระดับความรู้ทางการเงินกำลังพลของกรมกำลังพลทหารบก 3) ความสัมพันธ์ของระดับความรู้ทางการเงินของกำลังพลในกรมกำลังพลทหารบกกับการวางแผนทางการเงินเพื่อการเกษียณอายุราชการ และ 4) แนวทางในการพัฒนาความรู้ทางการเงินให้กับกำลังพลในกรมกำลังพลทหารบก การวิจัยครั้งนี้เป็นการวิจัยแบบผสมผสานทั้งเชิงปริมาณและเชิงคุณภาพ ใช้แบบสอบถามเป็นเครื่องมือในการเก็บรวบรวมข้อมูลเชิงปริมาณ และใช้แบบสัมภาษณ์ในการเก็บข้อมูลเชิงคุณภาพ กลุ่มตัวอย่างในการวิจัย คือ ข้าราชการทหารภายในกรมกำลังพลทหารบก จำนวน 190 คน ใช้วิธีการสุ่มแบบง่ายและผู้ให้ข้อมูลเชิงคุณภาพในงานวิจัยครั้งนี้ คือ ผู้บังคับบัญชาที่ผู้รับผิดชอบเกี่ยวกับนโยบายด้านการเงินของกรมกำลังพลทหารบก จำนวน 5 คน ใช้วิธีการเลือกแบบเจาะจง การวิเคราะห์ข้อมูลเชิงปริมาณใช้วิธีการทางสถิติ ได้แก่ ค่าความถี่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน การทดสอบค่าทีแบบ One Sample T-test และการวิเคราะห์สหสัมพันธ์ของเพียร์สัน ส่วนการวิเคราะห์ข้อมูลเชิงคุณภาพใช้วิธีการวิเคราะห์เนื้อหาที่มีประเด็นหลักตามกรอบแนวคิดมาสรุปและวิเคราะห์เพิ่มเติม ผลการวิจัยพบว่า 1) ระบบสวัสดิการของกรมกำลังพลทหารบกมีผลต่อการวางแผนทางการเงินในภาพรวมในระดับมากที่สุด 2) กรมกำลังพลทหารบกในภาพรวมมีความรู้ทางการเงินในระดับมาก 3) ความรู้ทางการเงิน ซึ่งประกอบด้วย ความรู้ทั่วไปทางการเงิน ทัศนคติทางการเงินและพฤติกรรมทางการเงินมีความสัมพันธ์ในทิศทางบวกกับการวางแผนทางการเงินเพื่อการเกษียณอายุราชการในระดับมากอย่างมีนัยสำคัญทางสถิติที่ระดับ .05 และ 4) แนวทางการพัฒนาความรู้ทางการเงินของกำลังพลของกรมกำลังพลทหารบก ควรเริ่มจากการสร้างทัศนคติเชิงบวกต่อความรู้ทางการเงินโดยให้ความตระหนักถึงความสำคัญของการมีความรู้ทางการเงิน อาจใช้แนวทางตามหลักปรัชญาเศรษฐกิจพอเพียงเข้ามาเป็นต้นแบบในการให้ความรู้ นอกจากนี้แล้วในการพิจารณาให้เงินกู้กับกำลังพลอาจจะต้องให้คำแนะนำเพิ่มเติมเกี่ยวกับการใช้จ่าย รวมทั้งให้ความรู้ในด้านการหารายได้เสริมและการออมด้วยเช่นกัน โดยการจัดโครงการอบรมให้ความรู้ทางการเงินอย่างต่อเนื่องและสม่ำเสมอ
DOI: 10.14457/tu.the.2021.1096
title: การสร้างความจงรักภักดีของพนักงานต่อองค์กร

description: การศึกษาครั้งนี้ มีวัตถุประสงค์เพื่อศึกษาปัจจัยที่มีอิทธิพลต่อการสร้างความจงรักภักดีของพนักงานในองค์กร และ นำเสนอแนวทางการดำเนินงานขององค์กรที่นำไปสู่การสร้างความจงรักภักดีต่อองค์กรให้กับพนักงาน ใช้วิธีการศึกษาเชิงคุณภาพ เครื่องมือที่ใช้ในการวิจัยคือ แบบสัมภาษณ์เชิงลึกแบบกึ่งโครงสร้าง ซึ่งมีประเด็นคำถามเกี่ยวกับปัจจัยที่ก่อให้เกิดการสร้างจงรักภักดีของพนักงานต่อองค์กร ประกอบด้วย 6 ปัจจัย คือ การทำงานที่มีความหมาย การบริหารงานสนับสนุน สภาพแวดล้อม โอกาสในการเติบโต ภาวะผู้นำ และ สุขภาพ เก็บรวบรวมข้อมูลจากผู้บริหารระดับสูง ผู้บริหารระดับกลาง และ พนักงานบริษัทเอสซีจี จำกัด (มหาชน) ที่ปฏิบัติงานเกี่ยวกับฝ่ายทรัพยากรมนุษย์ จำนวน 10 คน ทำการวิเคราะห์ผลด้วยการวิเคราะห์เชิงเนื้อหา (Content Analysis)ผลการศึกษาพบว่า ปัจจัยที่มีอิทธิพลต่อการสร้างความจงรักภักดีของพนักงานในองค์กร ได้แก่ ปัจจัยการทำงานที่มีความหมาย ประกอบด้วย การมีอิสระในการทำงาน การคัดเลือกของพนักงานให้เหมาะสมกับตำแหน่งงาน และ การคัดเลือกผ่านการพูดคุย การสังเกต หรือการสัมภาษณ์ ปัจจัยการบริหารงานสนับสนุน ประกอบด้วย การตั้งเป้าหมายให้กับพนักงาน การสอนงานและการตอบกลับ และ การพัฒนาผู้นำในองค์การ ปัจจัยสภาพแวดล้อม ประกอบด้วย การสภาพแวดล้อมที่เอื้อต่อการทำงาน การมีวัฒนธรรมการดึงดูดและรักษาพนักงาน ปัจจัยโอกาสในการเติบโต ประกอบด้วย การดำเนินการพัฒนาผู้ที่มีความสามารถ การมีความก้าวหน้าในอาชีพ และ การเรียนรู้ด้วยตนเอง และวัฒนธรรมในการเรียนรู้ ปัจจัยภาวะผู้นำ ประกอบด้วย การกำหนดวัตถุประสงค์และภารกิจ และ การให้ความสำคัญกับการลงทุนกับพนักงาน และสุดท้าย ปัจจัยสุขภาพ ประกอบด้วย การมีสิ่งอำนวยความสะดวก เช่น สถานที่ออกกำลังกาย (fitness) และสถานพยาบาล สรุปได้ว่า ปัจจัยทั้ง 6 สามารถสร้างความจงรักภักดีให้แก่พนักงานได้ ซึ่งเป็นการทำให้พนักงานเกิดความพึงพอใจ ทำให้ส่งผลต่อการทำงานที่เพิ่มประสิทธิภาพ รวมถึงทำให้องค์กรประสบความสำเร็จและมีความมั่นคงทางทรัพยากรมนุษย์อย่างยั่งยืน
DOI: 10.34740/kaggle/dsv/4831912
title: 💥📰 Daily Breaking News Twitter Dataset
DOI: 10.14457/tu.the.2021.1097
title: การบริหารทรัพยากรมนุษย์ที่ส่งผลต่อประสิทธิภาพการทำงานของบุคลากรเจเนอเรชั่นเอ็กซ์ (generation X) และเจเนอเรชั่น Y (generation Y): กรณีศึกษา สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ

description: งานวิจัยนี้มีวัตถุประสงค์เพื่อศึกษาการบริหารทรัพยากรมนุษย์ที่ส่งผลต่อประสิทธิภาพการทำงานของเจ้าหน้าที่เจเนอเรชั่นเอ็กซ์ และเจเนอเรชั่นวาย รวมถึงความรับรู้ของเจ้าหน้าที่ต่อกระบวนการ และการบริหารทรัพยากรมนุษย์ของสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (สำนักงาน กปร.) เพื่อเป็นแนวทางในการแก้ไขปัญหาและอุปสรรคของการบริหารทรัพยากรมนุษย์ในการเพิ่มประสิทธิภาพการทำงานของเจ้าหน้าที่การวิจัยนี้ใช้วิธีการวิจัยแบบผสมผสาน (mixed method) โดยการเก็บแบบสอบถาม ด้วยวิธีการสุ่มแบบกำหนดโควตา (Quota Sampling) และสัมภาษณ์กลุ่มตัวอย่างด้วยวิธีการสุ่มตามความสะดวก (convenience sampling) โดยใช้วิธีสัมภาษณ์เจ้าหน้าที่ ที่มีความแตกต่างกัน ในด้านระดับตำแหน่งงาน และเจเนอเรชั่น เพื่อทราบทัศนะ การรับรู้ กระบวนการที่ส่งผลต่อประสิทธิภาพในการทำงาน รวมไปถึงปัญหา และข้อเสนอแนะผลการศึกษาพบว่า คนเจเนอเรชั่นเอ็กซ์ และคนเจเนอเรชั่นวาย มีความรับรู้ต่อการบริหารทรัพยากรมนุษย์ไปในทิศทางเดียวกันหรือใกล้เคียงกัน โดยมองว่าการบริหารทรัพยากรมนุษย์ของสำนักงานส่งผลต่อคุณภาพของงาน ปริมาณงาน และเวลาในการทำงาน ทั้งนี้ ผู้วิจัยจะขอสรุปผลการวิจัยพอสังเขป ดังนี้1.ด้านกระบวนการการบริหารทรัพยากรมนุษย์ที่ส่งผลต่อประสิทธิภาพการทำงานของเจ้าหน้าที่ จากการศึกษา ทั้งสองเจเนอเรชั่น ได้ลำดับความสำคัญของการบริหารทรัพยากรมนุษย์ที่ส่งผลต่อประสิทธิภาพการทำงานของเจ้าหน้าเรียงจากมากไปน้อย ได้แก่ การสรรหาคัดเลือกการฝึกอบรมและพัฒนา การประเมินผล และที่ส่งผลน้อยที่สุดในความคิดเห็นของผู้ปฏิบัติงาน ได้แก่ เรื่องค่าตอบแทนและผลประโยชน์ โดยได้ให้ความเห็นว่าเรื่องค่าตอบแทนและผลประโยชน์ เป็นเรื่องที่เป็นไปตามขั้นตอน ข้อบังคับ และระเบียบของราชการ รวมถึงเป็นเรื่องที่เจ้าหน้าที่รับรู้ก่อนที่จะเข้ามาปฏิบัติงานอยู่แล้ว จึงไม่ได้ส่งผลกระทบใด ๆ 2.ความรับรู้ด้านประสิทธิภาพการทำงาน ทั้งสองเจเนอเรชั่นได้แสดงความคิดเห็นไปในทิศทางเดียวกันว่า ประสิทธิภาพการทำงาน หมายถึงความสามารถในการทำงานที่ได้รับมอบหมายให้แล้วเสร็จตามระยะที่กำหนด การลงแรงน้อยแต่ได้ผลลัพธ์มาก รวมถึงมองว่าเจ้าหน้าที่ของสำนักงานสามารถทำได้อย่างมีประสิทธิภาพจากข้อมูลการศึกษาข้างต้น ผู้ปฏิบัติงานทั้งสองเจเนอเรชั่น ได้มีข้อเสนอแนะไปในทิศทางเดียวกัน โดยสรุปได้ว่า ควรมีการเพิ่มช่องทางการประชาสัมพันธ์ และวิธีการสมัครคัดเลือกบุคลากร รวมถึงปรับอัตรากำลังของเจ้าหน้าที่ให้มีความเหมาะสม และพัฒนาหลักสูตรการฝึกอบรม ให้มีความเหมาะสมกับตำแหน่ง
DOI: 10.14457/tu.the.2021.1099
title: การศึกษาปัญหาจราจรติดขัดบนท้องถนน: กรณีศึกษา เขตพื้นที่รับผิดชอบ สน.นางเลิ้ง

description: การวิจัยครั้งนี้มีวัตถุประสงค์ 1) เพื่อศึกษาปัจจัยที่ส่งผลต่อปัญหาการจราจรติดขัดบนท้องถนนในเขตพื้นที่รับผิดชอบของ สน.นางเลิ้ง 2) เพื่อศึกษาปัญหาการจราจรติดขัดบนท้องถนนในเขตพื้นที่รับผิดชอบของ สน.นางเลิ้ง 3) เพื่อศึกษาแนวทางในการบริหารจัดการการจราจร เพื่อแก้ไขปัญหาการจราจรติดขัดบนท้องถนน โดยใช้แบบสัมภาษณ์เชิงลึกกับกลุ่มตัวอย่างเจ้าหน้าที่ตำรวจจราจรของเขตพื้นที่ สน.นางเลิ้ง จำนวน 10 คน แล้วนำข้อมูลที่ได้มาวิเคราะห์สรุปและตีความผลการวิจัยพบว่า 1) การรู้จักเส้นทางของผู้ใช้รถใช้ถนน การเข้าถึงข้อมูลข่าวสารการจราจรในเส้นทางที่ต้องการเดินทางของผู้ใช้รถใช้ถนน และวัตถุประสงค์ในการเดินทางมีความสำคัญต่อปัญหาการจราจรติดขัดบนท้องถนน 2) ปัญหาการเพิ่มขึ้นของรถบนท้องถนน ก่อให้เกิดปัญหาการจราจรติดขัด โดยเฉพาะในชั่วโมงเร่งด่วน อีกทั้งเทคโนโลยีสัญญาณไฟ เครื่องหมายต่าง ๆ มีความสัมพันธ์กับปริมาณรถบนท้องถนน 3) แนวทางในการบริหารจัดการการจราจรในการแก้ไขปัญหาการจราจรติดขัดบนท้องถนนในเขตพื้นที่รับผิดชอบของ สน.นางเลิ้ง สามารถแก้ไขได้ แต่ไม่สามารถแก้ไขได้ในทันที
DOI: 10.14457/nida.the.2017.83
title: การทดแทนความเสียหายแก่ผู้ถูกกล่าวหาในความผิดต่อตำแหน่งหน้าที่ราชการตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2542
DOI: 10.14457/nida.the.2017.84
title: ปัญหาการออกเอกสารสิทธิในที่ดินอันเป็นเหตุให้ที่ดินสาธารณะประเภทพลเมืองใช้ประโยชน์ร่วมกันถูกปิดล้อม
DOI: 10.34740/kaggle/dsv/4831911
title: 🇺🇦 Ukraine Conflict Twitter Dataset
DOI: 10.5281/zenodo.7435858
title: Data from: Microcrystal Electron Diffraction (MicroED) Structure Determination of a Mechanochemically Synthesized Co-crystal not Affordable from Solution Crystallization

description: Solid-state grinding can provide “mechano-distinctive” cocrystals that are not accessible from solutions. Herein, we demonstrate the structure determination of a powdered mechano-distinctive cocrystal of 2-aminopyrimidine and succinic acid in a 2:1 molar ratio using microcrystal electron diffraction.
DOI: 10.5281/zenodo.7435859
title: Data from: Microcrystal Electron Diffraction (MicroED) Structure Determination of a Mechanochemically Synthesized Co-crystal not Affordable from Solution Crystallization

description: Solid-state grinding can provide “mechano-distinctive” cocrystals that are not accessible from solutions. Herein, we demonstrate the structure determination of a powdered mechano-distinctive cocrystal of 2-aminopyrimidine and succinic acid in a 2:1 molar ratio using microcrystal electron diffraction.
DOI: 10.21227/e8zq-nv60
title: A 20 kVrms Insulation Test of Multi-Winding Transformer

description: This is a multi-winding transformer insulation test for the auxiliary power supply of solid state transformers. The multi-winding transformer consists of two UU80 cores. 7 PCB-based MV-side windings are placed within the epoxy layer. A 50-Hz AC voltage with an RMS value of 20 kV was applied between the MV-side and LV-side of the transformer. The insulation of the transformer performed well.
DOI: 10.5517/ccdc.csd.cc2dxh50
title: CCDC 2231912: Experimental Crystal Structure Determination

description: Related Article: Arnold L. Rheingold|2022|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc2dxh61
title: CCDC 2231913: Experimental Crystal Structure Determination

description: Related Article: Arnold L. Rheingold|2022|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.5517/ccdc.csd.cc2dxwv2
title: CCDC 2232305: Experimental Crystal Structure Determination

description: Related Article: Arnold L. Rheingold and James A.Golen|2022|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.